
	Rīkojuma projekts
 Par nekustamo īpašumu daļu nodošanu Finanšu ministrijas valdījumā
	Iebildums
Saskaņā ar Nekustamā īpašuma valsts kadastra informācijas sistēmas datiem nekustamā īpašuma (nekustamā īpašuma kadastra Nr. 0100 068 0114) Uriekstes ielā 42, Rīgā, sastāvā ir divas zemes vienības -   zemes vienība ar kadastra apzīmējumu 0100 096 0262, 5.8951 ha platībā, kuru paredzēts nodot Finanšu ministrijas valdījumā un zemes vienība ar kadastra apzīmējumu 0100 096 0263, 23.9119 ha platībā, kas paliek Satiksmes ministrijas valdījumā.
Zemes vienība ar kadastra apzīmējumu 0100 096 0262, 5.8951 ha platībā ir izveidota no nekustamā īpašuma (nekustamā īpašuma kadastra Nr. 0100 068 0114) Uriekstes ielā 42, Rīgā, un nekustamā īpašuma (nekustamā īpašuma kadastra Nr. 0100 096 2021) Uriekstes ielā 32, Rīgā, nodalīto zemes vienību daļām. 
Ņemot vērā minēto, ludzam precizēt rīkojuma projektu un anotāciju atbilstoši aktuālajiem Nekustamā īpašuma valsts kadastra informācijas sistēmas datiem.
Papildus norādām, ka rīkojuma projekta tālākai virzībai ir nepieciešams saņemt Rīgas brīvostas pārvaldes viedokli, jo saskaņā ar Ministru kabineta 2006.gada 22.augusta noteikumiem Nr.690 „Noteikumi par Rīgas brīvostas robežu noteikšanu” minētie valsts nekustamie īpašumi atrodas Rīgas brīvostas teritorijā. Pamatojoties uz Likuma par ostām 4.panta trešo daļu, tie ir Rīgas brīvostas pārvaldes valdījumā. 
Atbilstoši minētajam Satiksmes ministrija lūdza Rīgas brīvostas pārvaldi sniegt viedokli par rīkojuma projektu, uz ko tika saņemta sekojoša atbilde: atbilstoši Rīgas brīvostas likuma 6.panta pirmās daļas noteikumiem Ostas pārvaldes augstākā lēmējinstitūcija ir Ostas valde un saskaņā ar Rīgas brīvostas pārvaldes nolikuma 34.23.apakšpunktu Rīgas brīvostas valdes kompetencē ir pieņemt ieteikuma rakstura lēmumus par brīvostas pārvaldes valdījumā esošā nekustamā īpašuma atsavināšanu, nekustamā īpašuma iegūšanu valsts vai pašvaldības īpašumā. Jautājums par zemesgabala Uriekstes ielā 42, Rīgā, un Uriekstes ielā 32, Rīgā, nodošanu Finanšu ministrijas valdījumā tiks virzīts izskatīšanai Rīgas brīvostas valdes sēdē 2023. gada 24.martā. 
Līdz ar to, rīkojuma projekta tālāku virzību būs iespējams saskaņot pēc Rīgas brīvostas valdes lēmuma saņemšanas.

